ינון יהל

קריירה

ינון החל את דרכו המוזיקלית בגיל 14 כנגן קלידים בלהקת הנוער הישראלית "אמן" (Eman). הלהקה הוחתמה בשנת 1993 על חוזה הקלטות עם חברת התקליטים הד ארצי בישראל. לאחר הצלחת הלהקה, ינון מיקד את עבודתו בסצנת המוזיקה האלקטרונית והחל להופיע במועדוני ריקודים.
בשנת 2002 הכיר ינון את מאיה סימנטוב, המוכרת בשם הבמה ״מאיה". לשיתוף הפעולה הצטרף גם הדי ג׳יי עופר ניסים ומאז הם עובדים יחד.
בשנת 2005 יצא לאור אלבומו הראשון "First Time" שזכה להצלחה בינלאומית. בתקופה קצרה, שלושת הסינגלים מהאלבום הגיעו למקומות גבוהים במצעד הלהיטים האמריקאי של בילבורד בקטגוריית מוזיקת דאנס ומועדונים.
השיר "First Time" זכה למקום בעשרת המובילים במצעד, בעוד שהשירים "That's The Way I Like It" ו - "Searching" הגיעו למקום במצעד בין עשרים השירים המובילים.
השלישייה הוציאה בהמשך אלבומים נוספים שזכו להצלחה רבה: 'Searching' ,'Forever Tel Aviv', 'Happy People: Summer Edition', 'Happy People: Winter Edition', 'Pride All Over', והאלבום 'Over You׳.
בשנת 2006 הפיק מספר רמיקסים רשמיים בשיתוף עם עופר ניסים: ׳Wonder Of It All׳ של הזמרת קריסטין W, 'Love You All Over' של הזמרת דבורה קופר, 'I Want More' של Amuka's ו - 'Easy As Life' של דבורה קוקס, כאשר האחרון זכה להצלחה נרחבת במצעדי התקליטים בקנדה ובמקסיקו. השניים גם הפיקו רמיקס לשיריה של הזמרת ביונסה - ׳One Night Only׳ ו - ׳Déjà vu׳ ולשירים ׳Home׳ ו- ׳Fascinated׳ של הזמרת סוזאן פאלמר שהגיע לעשרת השירים המבוקשים ביותר במצעדים בארצות הברית. בשנת 2008 ינון שחרר את הסינגל הראשון תחת שמו, "Shine" אותו כתב בשיתוף פעולה עם הזמר הקנדי ג'סי לאבל. הסינגל זכה להצלחה רבה ובמקסיקו הגיע למקום הראשון בתחנות הרדיו המקומיות.
בשלהי 2008, הפיק יחד עם מרקוס וסט, הידוע בשם הבמה שלו Channel 7. השניים הפיקו את המוזיקה בתוכנית Making The Band 4 של האמן פי דידי ששודרה ברשת MTV. במהלך התוכנית, השניים עבדו עם אמני R&B מובילים ובהם Danity Kane, הרכב מוזיקלי נשי ו - Donnie Klang, שזכו בתוכנית.
בשיתוף פעולה עם Klang ואמן ה-R&B העולה ג'ייסון דרולו, ינון ו - Channel 7 כתבו והפיקו את השיר Dr.Love שמאוחר יותר הופיע בפסקול הסרט Aliens in Attic.
במהלך תקופה זו ינון הפיק רמיקסים וכמן כן הפיק שירים גם עבור מדונה, ג'ניפר לופז, קייסי ופי דידי.
ינון עבד עם אמנים ומפיקים מוזיקליים כגון: David Cabera, המנהל המוזיקלי של ריקי מרטין ועם Jim Beanz, זמר ומפיק מוזיקלי שעבד עם כוכבים כגון נלי פורטדו, בריטני ספירס, שאקירה, וויטני יוסטון ורבים אחרים.
באותה שנה, פי. דידי וינון כתבו והפיקו שירים לאלבומה של האמנית המצליחה אשנטי בשם "The Decleration".
אלבום זה הגיע למקום השישי בטבלת המצעדים בארצות הברית. האלבום קיבל ביקורות מעורבות אך השיר המרכזי שבו הוכרז על ידי חלק מהמבקרים כ-"יהלום באלבום".
בשנת 2010 ינון שחרר את הרמיקס הרשמי לשירה של כריסטינה אגילרה, "You Lost me" שתוך זמן קצר הוביל במצעד הלהיטים האמריקאי.
כמו כן, הוא עבד עם "White is Pure 9" על מופעי "Montreal's 2010 white Party", בו הופיעו בשנים האחרונות כמה מהאמנים הפופולריים ביותר בעולם המוזיקה האלקטרונית כגון ארמין ואן ביורן, Above and Beyond, Peter Rauhofer, Deep Dish, טייסטו ודייוויד גטה.
בשנת 2012, הפיק לחברת המשקאות טמפו שיר עבור פרסומת למשקה התה הקר "Jump". השיר, שנקרא על שם המשקה נוגן ברשת של MTV ואף היה מועמד בתחרות שיר השנה מטעם תחנת הרדיו המובילה בהוואי.
בשנת 2014 ינון שחרר שני שירים עם האמנית הברזילאית לורנה סימפסון. השיר ׳This Moment׳ היה מועמד ל״שיר השנה" באתר האינטרנט הברזילאי "DNA da Balada". השיר השני, "Worth the Pain" הגיע למקום ראשון במצעד השירים האלקטרוניים "ITUNES ברזיל". באותה שנה, הרמיקס הרשמי של ינון לשיר "Free People", שיתוף פעולה של Tony Moran ו - Martha Wash, הגיע למקום ראשון במצעד הלהיטים האמריקאי בקטגוריית מוזיקת דאנס ומועדונים. ינון הוזמן פעם נוספת, עם עופר ניסים ומאיה סימנטוב, לשתף פעולה בשיר "Everybody Needs A Man".
בשנת 2014, ינון הפיק את השיר ׳מהפכה של שמחה׳, שיתוף פעולה של ליאור נרקיס ועומר אדם. השיר זכה ללמעלה משלושים מיליון צפיות ב-YouTube.
בשנת 2014 ינון כתב והפיק עבור "Supergroup Project" את השיר ׳Love Song For You׳ שביצעו איזי, האולטראס, ענבל ביבי ונאור אורמיה. באות השנה חיבר גם את השיר ׳Thanks׳ שהגיע ללמעלה ממיליון וחצי צפיות ואת השיר ׳Names Mimech׳ שהגיע ללמעלה משלוש מיליון צפיות.
בשנת 2015 שיתף פעולה ינון שוב עם עופר ניסים ברמיקס לשירה של מדונה - Living for Love, שהופיע באלבומה Rebel Heart. הרמיקס הרשמי הגיע למקום הראשון במצעד הלהיטים האמריקאי בקטגוריית מוזיקת מועדונים. מדונה בחרה בגרסת הרמיקס להופעה בטקסי פרס הגראמי וה-Brit.
באותה שנה, ינון עיבד והפיק מוזיקלית את השיר המועמד לתחרות האירוויזיון, Golden Boy אותו שר הזמר נדב גדג'. השיר הגיע למקום הראשון במצעדים בישראל ולמקום ה-9 בתחרות האירוויזיון. ג'דג ינון היה שותף גם לגרסה היוונית לשיר, שנקראת: "Sto the me paei" (ביוונית: "Take Me to God"") ששרה אלני פוריירה.
השיר בגרסתו היוונית הופיע בטקסט פרסי MAD בשנת 2015. בנוסף, הוא הפיק את השיר ׳Buoy׳ שהופיע באלבום האוסף "Dim Mak Greatest Hits 2015: Originals".
ב-2015 הפיק את השיר "יום שעובר" שביצע ליאור נרקיס. על פי מדד מדיה פורסט באותה השנה זכה השיר לתואר "שיר השנה". ינון עיבד והפיק מוזיקלית את השיר "מלכת השושנים" עבור הזמרת הישראלית עדן בן זקן והופיע עמה באמפיתיאטרון בקיסריה.
ינון כתב את שיר הנושא לתוכנית הטלוויזיה "צ'מפיונסניק" ששודרה בניקולודיאון ישראל. מאוחר באותה שנה חיבר את שיר הנושא לסדרת הילדים "פלאשבאק".
בין השנים 2011–2015 ינון הפיק מוזיקלית וחיבר שירים עבור מופע הילדים הגדול בישראל, הפסטיגל, בו מופיעים אמנים מובילים מתחום הבידור עבור ילדים.
בין השנים 2012–2014 ינון ניגן בלהקה שהופיעה בגרסה הישראלית לתוכנית המצליחה "The Voice".
בשנת 2016 ינון ועופר ניסים יצרו את הרמיקס הרשמי לשיריהם של הפט שופ בויז ובינם: ׳Say It To Me׳ ו - ׳The Pop Kids׳ שהופיעו באלבומם ׳Super׳.
באותו הקיץ, ינון יצר את הרמיקס הרשמי לשיר "Tell Me We're OK" של DJ Hardwerk בשיתוף פעולה עם הזמר הידוע אקון.
ב-29 באפריל 2016 חיבר את סינגל הבכורה "This Ain't About You" לזמרת הערבית-ישראלית לינא מח'ול. השיר הגיע לעשרת המקומות הראשונים במצעד המועדונים והפופ באנגליה.
באוגוסט 2016 ינון הפיק את מופע החימום של מרינה מקסימיליאן להופעתה של הזמרת סיה. הופעה זו התקיימה בפארק הירקון בתל אביב מול קהל של עשרות אלפי אנשים.
בשנת 2017 ינון הפיק ינון את המופע של משה פרץ, השיר ׳קרמלה׳ שינון הפיק היה השיר השני הכי מושמע בישראל בשנת 2017. בשנה זו הלחין את הפסקול לסדרת הטלוויזיה "טין ניק סטנדאפ שואו״ ששודרה בערוץ ניק ג׳וניור. את השיר ביצעו מנחי התוכנית טל מוסרי ועדי ביטי. בשנת 2018 התבקש ינון לעבד ולהפיק את שיר הנושא עבור התוכנית ״צ׳מפיונסניק״, שבוצע גם הוא על ידי מנחי התוכנית.
באותה שנה התאחד ינון פעם נוספת עם הזמרת עדן בן זקן, לטובת עיבוד והפקה מוזיקלית של השיר ׳אף אחד׳ שנבחר לשיר השנה.
איחוד נוסף שהתקיים בשנה זו היה עם נדב גדג', לטובת עיבוד והפקת השיר ׳אולי נדבר׳. השיר הגיע למקום הראשון במצעד הרשמי של גלגלצ ובמצעד Itunes הישראלי, והיה בין עשרת השירים המושמעים ביותר בשנת תשע״ח על פי אקו״ם.
בשנת 2018, שיר הלהיט של ינון ׳Sweat׳ הופיע בפסקול של הסרט הצרפתי ׳Sauvage׳ שהיה מועמד לשלושת פרסים בפסטיבל קאן היוקרתי.
באירועי הגאווה לשנת 2018 בישראל, ינון עיבד והפיק מוזיקלית שלושה שירים, איתם הופיע באירוע המרכזי של אירועי הגאווה בפארק צ׳ארלס קלור שבתל אביב. ההופעה כללה עיבוד והפקה מוזיקלית לשיר ׳אתי׳ בביצועה של דיקלה; עיבוד, הפקה מוזיקלית ולחן לשיר ׳טוקור׳ בביצועו של מוטי טקה בשיתוף עם עיריית תל אביב; עיבוד והפקה מוזיקלית לשיר ׳לוקה׳ בביצועה של אגם בוחבוט.
ביוני 2018 שיתף פעולה עם המפיק המוזיקלי Guena LG בשיר I Am Free לזמרת ניקול סלאק ג׳ונס. הרמיקס לשיר הגיע למצעד האלקטרו הרשמי של צרפת.